Tasg 1: Oes angen cyfeirnodi?

Pryd mae angen cyfeirnodi mewn aseiniad? Penderfynwch a oes angen cyfeirnodi’r ffynhonnell yn y sefyllfaoedd canlynol.
	Sefyllfa
	Ie
	Na

	1. Wrth ddyfynnu'n uniongyrchol o ffynhonnell sydd wedi’i chyhoeddi.
Sylw:  Dylai ffynhonnell pob dyfyniad gael ei chyfeirnodi. 
	(
	

	2. Wrth ddefnyddio ystadegau neu ddata arall sydd ar gael yn rhwydd o wefan sydd ar gael i'r cyhoedd.
Sylw: Dylai ffynonellau ystadegau neu unrhyw ddata rydych yn eu defnyddio mewn aseiniadau gael eu cyfeirnodi bob amser. 
	(
	

	3. Wrth grynhoi achos digwyddiadau diamheuol yn y gorffennol a lle mae mwyafrif y sylwebyddion yn cytuno ar achos ac effaith.
Sylw: Gellir ystyried hyn yn wybodaeth gyffredinol, nad oes angen ei gyfeirnodi. Fodd bynnag, byddai angen cyfeirio at y ffynonellau ar gyfer unrhyw drafodaeth ddadleuol o'r un digwyddiadau.
	
	(

	4. Wrth aralleirio dyfyniad o wefan a phan na ddangosir enw awdur neu olygydd.
Sylw: Os nad oes enw unrhyw awdur neu olygydd, dylech ddyfynnu a chyfeirnodi enw'r wefan, e.e. Bized 2007
	(
	

	5. Wrth grynhoi neu aralleirio syniadau sylwebydd neu awdur allweddol, ond eu cymryd o ffynhonnell eilaidd, e.e. cyfeirlyfr cyffredinol.
Sylw: Mae angen i chi gydnabod eich ffynonellau bob amser, hyd yn oed os mai ffynonellau eilaidd ydyn nhw. Fodd bynnag, fe'ch cynghorir, pryd bynnag y bo hynny'n bosibl, i ddefnyddio’r prif ffynonellau (cynradd) a chyfeirio'r rhain.
	(
	

	6. Wrth grynhoi ym mharagraff olaf eich aseiniad yr hyn y gwnaethoch chi ei drafod a'i gyfeirnodi’n gynharach yn eich testun.
Sylw: Ar yr amod bod y ffynonellau wedi'u cyfeirio'n gywir yn gynharach yn eich aseiniad, ni fyddai angen ail-gyfeirnodi eich sylwadau terfynol. Fodd bynnag, byddai angen cyfeirnodi unrhyw ddeunydd newydd a gyflwynir i'ch aseiniad ar y pwynt hwn.
	
	(

	7. Wrth gynnwys ffotograffau neu graffeg sydd ar gael am ddim ar y Rhyngrwyd a lle na ddangosir ffotograffydd na cychwynnwr a enwir yn eich aseiniad.
Sylw: Gwaith rhywun arall yw’r ffotograffau neu'r graffeg. Yn y sefyllfa hon, dylech ddyfynnu a chyfeirnodi enw'r wefan sy'n cynnwys y lluniau.
	(
	

	8. Wrth bwysleisio syniad rydych chi wedi'i ddarllen yr ydych chi'n teimlo sy'n gwneud cyfraniad pwysig i'r pwyntiau a wnaed yn eich aseiniad.
Sylw: Mae hwn yn reswm pwysig dros gyfeirnodi, gan ei fod yn cydnabod pwysigrwydd a pherthnasedd y ffynhonnell dan sylw ar gyfer eich gwaith chi. 
	(
	

	9. Wrth grynhoi ffeithiau diamheuol a chyffredinol am y byd.
Sylw: Gellir trin ymwybyddiaeth y cyhoedd o ffeithiau diamheuol hefyd fel gwybodaeth gyffredinol (gweler hefyd 3, uchod).
	
	(

	10. Wrth ddefnyddio idiomau cyffredin megis ‘mynd â’r maen i’r wal’, ‘rhoi’r ffidil yn y to’ a.y.y.b.
Sylw: Mae idiomau megis rhain mor hen, fel nad yw’r awduron yn hysbys, felly nid oes angen eu cyfeirnodi. 
	(

